**OPIS POSLOVA, PRAVNI IZVORI ZA TESTIRANJE KANDIDATA, NAČIN TESTIRANJA, PODACI O PLAĆI**

**POLICIJSKA POSTAJA VODICE**

**UPRAVNI REFERENT/ICA – vježbenik/ca - 3 izvršitelja/ice**

**OPIS POSLOVA RADNOG MJESTA UPRAVNI REFERENT/ICA U POLICIJSKOJ POSTAJI VODICE:**

|  |  |
| --- | --- |
| |  | | --- | | Obavlja poslove i vodi upravni postupak u svezi prijave i odjave prebivališta, prijave promjene adrese stanovanja, prijave boravišta, izdavanja osobnih iskaznica, izdavanja putnih isprava, odjave osoba kojima je prestalo hrvatsko državljanstvo, ažurira podatke u službenim evidencijama koje se povodom obavljanja navedenih poslova vode na informacijskom sustavu MUP-a, izdaje uvjerenja o podacima iz službenih evidencija. Obavlja poslove i vodi upravni postupak u svezi izdavanja odobrenja za nabavu i registraciju oružja, izdavanja oružnih listova za držanje, držanje i nošenje oružja, odobrenja za držanje oružja, potvrda o prijavljenom oružju, dopusnica za neposredno rukovanje vatrenim oružjem. Obavlja poslove i vodi upravni postupak u svezi izdavanja, produljenja i zamjene vozačkih dozvola, registracije vozila; odjave vozila; promjene vlasnika vozila, tehničkog stanja vozila, provodi postupak izvršenja zaštitne mjere zabrane upravljanja motornim vozilom; izdaje nalog za utiskivanje broja šasije; izdaje izvozne i pokusne pločice, vodi evidencije vozača i vozačkih dozvola, registracije cestovnih vozila, izdanih izvoznih pločica i pokusnih i prenosivih pločica, evidentira zabrane otuđenja i ovrhe za vozila po nalogu suda i FINA-e, dostavlja podatke iz evidencije na traženje pravosudnih i prekršajnih tijela, te po članku 18. Ovršnog zakona; obavlja poslove vođenja dosjea vozila, ustrojava ih, obrađuje, nadopunjuje podacima o nastalim promjenama, arhivira dosjee te obavlja sve druge poslove vezane za vozila. Obavlja poslove i vodi upravni postupak u svezi statusa stranaca u odnosu na kretanje, boravak i rad stranaca te osoba pod međunarodnom zaštitom, produljenja viza te izdavanja isprava strancima. Obavlja poslove i vodi upravni postupak u svezi zahtjeva za stjecanje, prestanak i utvrđivanje hrvatskog državljanstva. Obavlja i druge povjerene mu poslove i zadatke iz područja upravnih poslova. | |

**PRAVNI IZVORI ZA PRIPREMANJE KANDIDATA ZA TESTIRANJE:**

1/ Zakon o općem upravnom postupku (Narodne novine broj: 47/09 i 110/21) – Prvi dio: Glava I. do Glava V. (članci 1. do 39.), Drugi dio: Glava I. do Glava VI. (članci 40. do 95.), Treći dio (članci 96. do 104.) i Osmi dio (članci 159. i 160.)

2/ Zakon o hrvatskom državljanstvu (Narodne novine broj: 53/91, 70/91, 28/92, 113/93, 4/94, 130/11, 110/15, 102/19 i 138/21)

3/ Zakon o prebivalištu (Narodne novine broj: 144/12, 158/13 i 114/22)

4/ Zakon o osobnoj iskaznici (Narodne novine broj: 62/15, 42/20, 144/20 i 114/22)

5/ Zakon o putnim ispravama hrvatskih državljana (Narodne novine broj: 77/99, 133/02, 48/05, 74/09, 154/14, 82/15, 42/20 i 10/23)

6/ Zakon o strancima (Narodne novine broj: 133/20, 114/22 i 151/22) – Glava V (članci 54. do 87), Glava VI (članci 88. do 125. i 138. do 149.), Glava VII (članci 150. do 159.), Glava IX (članci 167. do 175.) i Glava X (članci 176. do 180.)

Navedeni propisi mogu se pronaći na web stranicama Narodnih novina <https://www.nn.hr>

**NAČIN TESTIRANJA KANDIDATA**

Testiranje kandidata sastoji se od provjere znanja, sposobnosti i vještina (pisani dio testiranja) i razgovora (intervjua) Komisije s kandidatima.

Mjesto i vrijeme održavanja testiranja bit će objavljeno najmanje 5 dana prije testiranja na web stranici Policijske uprave šibensko-kninske <https://sibensko-kninska-policija.gov.hr> i web stranici Ministarstva pravosuđa i uprave <https://mpu.gov.hr>.

**PLAĆA RADNOG MJESTA**

Vježbenik za vrijeme trajanja vježbeničkog staža ima pravo na 85% plaće poslova radnog mjesta sukladno članku 110. Zakona o državnim službenicima i namještenicima (Narodne novine, broj 27/01), a u svezi s člankom 144. stavkom 1. Zakona o državnim službenicima.

Plaća radnih mjesta državnih službenika određena je Uredbom o nazivima radnih mjesta i koeficijentima složenosti poslova u državnoj službi (Narodne novine, br.: 37/2001, 38/2001, 71/2001, 89/2001, 112/2001, 78/2002, 17/2003, 197/2003, 21/2004, 25/2004, 66/2005, 131/2005, 11/2007, 47/2007, 109/2007, 58/2008, 32/2009, 140/2009, 21/2010, 38/2010, 77/2010, 113/2010, 22/2011, 142/2011, 31/2012, 49/2012, 60/2012, 78/2012, 82/2012, 100/2012, 124/2012, 140/2012, 16/2013, 25/2013, 52/2013, 96/2013, 126/2013, 2/2014, 94/2014, 140/2014, 151/2014, 76/2015, 100/2015, 71/18, 73/19, 63/21, 13/22, 139/22 i 26/23) i osnovicom za obračun plaće državnih službenika i namještenika utvrđenom člankom 35. stavkom 5. Kolektivnog ugovora za državne službenike i namještenike („Narodne novine“ broj 56/2022 i 127/22).

Navedeni propisi se mogu pronaći na web stranicama Narodnih novina <https://www.nn.hr>.